open-index/open-wikipedia-markdown huggingface dataset:
Fujiyoshida

**Fujiyoshida** () on Japanin kaupunki Honshūn saarella Chūbun tai Kōshin’etsun alueella Yamanashin prefektuurissa. Se sijaitsee sisämaassa prefektuurin kaakkoisosassa Fujivuoren juurella. Asutus on keskittynyt noin 700–900 metrin korkeudelle merenpinnasta. Etelässä kaupunki rajautuu Shizuokan prefektuuriin. Fujiyoshidassa on 48&nbsp;356 asukasta (heinäkuussa 2020) ja sen pinta-ala on 121,74 neliökilometriä.

Fujiyoshidan kaupunki perustettiin vuonna 1951 liittämällä yhteen Asumin, Fuji-Kamiyoshidan ja Shimoyoshidan maaseutukaupungit. Samalla siitä tuli Kōfun jälkeen Yamanashin prefektuurin toinen kaupunkioikeudet saanut kunta. Kaupungin historia on läheisesti kytköksissä Fujivuoren palvontaan: alun perin se kehittyi 1500-luvulla vuorelle omistetun Kitaguchi-hongū Fuji Sengen-jinjan šintolaisen pyhäkön portineduskaupunkina. Edo-kaudelta lähtien sinne syntyi tekstiilien tuotantoa ja se kasvoi nopeasti Fujille suuntautuneen kiipeilyn tukikohtana. Turismin merkitys kaupungille voimistui erityisesti toisen maailmansodan jälkeen. Fujiyoshida toimiikin nykyisin myös porttina Fujin viidelle järvelle. Maaseutualueilla eräs perinteinen elinkeino on bambuesineiden valmistus.

Fujiyoshidan nähtävyyksiä ovat Fujivuoren lisäksi vuorta ympäröivät luonnonalueet ja kuumat lähteet, kaupungin rajalla sijaitseva Fuji-Q Highlandin huvipuisto ja Kitaguchi-hongū Fuji Sengen-jinjan pyhäkkö, jonka päähalli on valittu yhdeksi Japanin tärkeän kulttuuriomaisuuden kohteista. Elokuisin järjestettävä Yoshidan tulifestivaali tunnetaan yhtenä ”Japanin kolmesta erikoisesta festivaalista”. Kaupungin alue kuuluu Fujin–Hakonen–Izun kansallispuistoon. Fujiyoshidaa palvelee Fuji-kyūkō-rautateiden Fuji-kyūkō-linja.

## Kuvia

Tiedosto:Fuji-Q Highland (44614891025).jpg|Fujiyoshidan kaupunkia, taustalla Fuji-Q Highland
Tiedosto:In the first torch ignition Otabisho, Yoshida Fire Festival A.JPG|Yoshidan tulifestivaali
Tiedosto:Kitaguchi Hongu Fuji Sengen jinja 20190826b3.jpg|Kitaguchi-hongū Fuji Sengen-jinja
Tiedosto:富士山駅 - panoramio (4).jpg|Fujisanin rautatieasema


## Lähteet

## Aiheesta muualla

* Kaupungin internetsivut
Omar Soli

**Omar Soli** (s. 26. maaliskuuta 1999) on suomalainen futsalpelaaja, joka edustaa Futsal-Liigassa pelaavaa seuraa Futsal Mad Max. Pelaajaprofiililtaan Soli on pivot eli kärkipelaaja.

## Lähteet
Tornike Qipiani

**Tornike Qipiani** (, s. 11. joulukuuta 1987 Tbilisi, Georgian SNT, Neuvostoliitto), on georgialainen laulaja. Qipianin oli tarkoitus edustaa Georgiaa kappaleella ”Take Me As I Am” vuoden 2020 Eurovision laulukilpailussa Rotterdamissa. Ne kuitenkin peruttiin koronaviruspandemian vuoksi, ja Qipiani valittiin Georgian edustajaksi vuoden 2021 kilpailuun, tällä kertaa kappaleella "You". Hän pääsi edustamaan maataan voitettuaan *Georgian Idol* -laulukilpailun 31. joulukuuta 2019. Hän kilpaili toisessa semifinaalissa, jossa hän sijoittui kuudenneksitoista ja täten karsiutui finaalista.

## Diskografia

### Singlet
*2017: ”You Are My Sunshine” (Giorgi Bolotashvilin kanssa)
*2020: ”Take Me as I Am”
*2021: ”You”

### Albumit
*2016: *Luck*

## Lähteet
Hripsime Epremjan

**Hripsime Epremjan** (; s. 27. heinäkuuta 1990) on armenialainen jalkapalloilija. Hän pelaa tällä hetkellä Armenian naisten jalkapallomaajoukkueessa. 

## Lähteet
St. Peter’s Church (Manhattan)

**St. Peter's Church** on New Yorkin vanhin tai yksi vanhimmista roomalaiskatolisista kirkoista. Sen nurkkakivi muurattiin vuonna 1836. St. Peterin seurakunta perustettiin vuonna 1785, ja se on New Yorkin ensimmäinen roomalaiskatolinen seurakunta. Vanha kirkko, jonka paikalla nykyinen sijaitsee, rakennettiin Barclay- ja Church-katujen kulmaan eli silloisen kaupungin rajan tuntumaan. Kirkkoa ei voitu rakentaa lähemmäksi keskustaa, koska New Yorkin protestantit suhtautuivat kielteisesti katolisiin. Kirkkoa vastaan hyökättiin muun muassa jouluna 1806. 1900-luvun alussa kirkkoa saivat käyttää myös Libanonin ja Syyrian katoliset, joilla ei silloin vielä ollut omaa kirkkoa New Yorkissa. 

St. Peterin ja New Yorkin pelastuslaitoksen (FDNY) pappi Mychal Judge oli syyskuun 11. päivän iskujen ensimmäinen uhri, jonka kuolintieto vahvistettiin virallisesti.

## Tunnettuja seurakuntalaisia
*Pierre Toussaint 
*Elizabeth Ann Seton
*Félix Varela
*Billy the Kid (kirkon verkkosivujen mukaan)

## Lähteet

## Aiheesta muualla
Île-de-Batz

**Île-de-Batz** (bretoniksi Enez-Vaz) on kunta läntisessä Ranskassa Finistèren departementissa Bretagnen alueella. Se sijaitsee Englannin kanaalin rannikolla olevassa samannimisessä saaressa.

## Historia
Saarella on ollut asutusta ainakin 5 000 vuotta sitten, mistä on muutama jäännös entisestä pronssikauden hautausmaasta. Tällöin saari ei ollut vielä saari, vaan se oli kiinni mantereessa. 500-luvulla walesilainen munkki Paul Aurélien perusti saarelle luostarikunnan, ja hänestä tuli Bro-Léonin ensimmäinen piispa.

Keskiajalla normannit hyökkäsivät usein Bretagnen rannikkolle. Vuonna 878 viikinki Hasting saapui saarelle perustaen sinne tukikohtansa. Hän lähti saarelta vuonna 882. Tänä aikana St Polin perustama luostari oli tuhottu kokonaan. Noin vuonna 950 alkoi uuden kirkon rakennustyöt tuhoutuneen luostarin paikalle, mistä on jäljellä Sainte-Annen kappelin rauniot.

Myös englantilaisten ja ranskalaisten väliset sodat ovat aiheuttaneet tuhoa saarelle. Vuonna 1296 Ranskan kuningas Filip IV Kaunis epäili, että Bretagnen satamista toimitaan englantilaisille aseita ja ruokaa. Kuningas käski evakuoida saaren asukkaat ja antoi heille luvan käydä vain sadonkorjuussa. Englannin sotajoukot ryöstivät saaren tämän jälkeen ainakin vuosina 1388, 1559 ja 1587. Vuonna 1610 saarelle saapui lähetyssaarnaaja Michel Le Noblez käännyttämään asukkaita.

1600-luvun alussa saarella aloitettiin pellavan ja hampun viljely tekstiiliteollisuuden tarpeisiin. Merilevästä oli kuitenkin saarelle tärkeä elinkeino. 1800-luvulla Île-de-Batz alkoi vaurastua, kun kauppamerenkululla rikastuneet laivanomistajat rakennuttivat saarelle kaksikerroksisia kivitaloja. Tällöin saarelle rakennettiin myös kirkko (1873), semaforiasema (1861), aallonmurtaja (1846) ja majakka (1836). Sähkö saarelle saatiin vasta vuonna 1938.

Toinen maailmansota vaikutti taas saarelaisten elämään. Moni saarelainen liittyi Ranskan merivoimiin. Saksalaiset miehittivät saaren vuonna 1940. Saaren edustalla käytiin kaksi meritaistelua. 29. huhtikuuta 1944 Kanadan laivaston hävittäjä *[[HMCS Athabaskan (G07)|HMCS Athabaskan]]* upotettiin saaren edustalla. Saksan laivaston hävittäjä *[[Z32]]* ajoi saaren rantaan 9. kesäkuuta 1944 estääkseen uppoamisen Normandian maihinnousun melskeissä. Saksalaiset poistuivat saarelta 7. elokuuta 1944 räjäyttäen majakan yläosan, kaksi linnoitusta, kaksi myllyä sekä useita taloja.

## Luonto

Batz tarkoittaa suomeksi matalaa, eli Île-de-Batz on matala saari. Ilmasto on siellä leuto ympäri vuoden, ja siellä voi kasvattaa jopa trooppisia kasveja. Niitä voi nähdä Jardin Georges Delaselle -puutarhassa, jossa on kasveja maailman joka kolkasta.  


Tiedosto:Ile_de_Batz_2008_PD_34.JPG|Sainte-Annen kappelin rauniot
Tiedosto:Île_de_Batz_-_le_phare_-_003.JPG|Saaren majakka

  

## Lähteet

## Aiheesta muualla
Joe Exotic

**Joe Exotic** (oik. **Joseph Allen Maldonado**, os. **Schreibvogel**) (s. 5. maaliskuuta 1963 Garden City, Kansas, USA) on yhdysvaltalainen entinen eläintarhanpitäjä, joka on nykyisin tuomittu 22 vuodeksi vankeuteen eläinsuojelurikoksista ja murhan suunnittelusta. Hänestä on tehty tositapahtumiin perustuva kahdeksanosainen Netflix-dokumentti Tiger King.

19-vuotiaana Joe valmistui akatemiasta ja hänestä tuli Texasin nuorin poliisipäällikkö. Joe seurusteli tällöin Kimberly Craft nimisen naisen kanssa, kihlautumisen jälkeen Joe oli kertonut olevansa homoseksuaali ja pari erosi. Joe yritti tämän jälkeen lukuisia kertoja itsemurhaa, hän oli masentunut ja vietti tunteja kriisipuhelimessa.

Hän osti Oklahomasta vanhan hevostilan 1997 ja alkoi rakentaa tilalle eksoottisten eläinten puistoa, pääasiassa isoista kissoista (leijona ja tiikeri) koostuvista eläimistä. Hänen puistostaan lähetettiin myös tositelevisio-ohjelmaa, ja hän kiersi eläinten kanssa pitämässä näytöksiä. Vuonna 2011 floridalainen kilpaileva kissatarhanomistaja Carol Baskin aloitti protestit Joe Exoticin puistoa ja sen toimintaa vastaan. Tämän seurauksena Joe Exotic alkoi sabotoida Baskinin toimintaa. 

Vuonna 2018 Exotic pidätettiin Floridassa, koska hän oli yrittänyt palkata FBI-agentin murhaamaan Baskinin. Tammikuussa 2019 hänet tuomittiin 22 vuodeksi vankeuteen, ja kesäkuussa 2020 Carol Baskin sai Exoticin eläintarhan omistukseensa.

Joe Exotic on julkaissut kaksi countrymusiikkialbumia, vuosina 2014 ja 2015. Hän on esittänyt musiikin olevan hänen tekemäänsä, vaikka todellisuudessa hän on keksinyt ainoastaan kappaleiden nimiä ja laulanut taustoja.

Joe Exotic on myös ollut ehdokkaana Yhdysvaltain presidentinvaaleissa 2016 ja Oklahoman kuvernöörinvaaleissa 2018, mutta ei ollut lähelläkään valintaa.

Joe Exotic on homoseksuaali ja oli naimisissa vuosina 2019–2021 Dillon Passagen kanssa.

## Lähteet
Aleksandr Kabanov

**Aleksandr Sergejevitš Kabanov** (, 11. kesäkuuta 1948 Moskova, Venäjän SFNT – 30. kesäkuuta 2020) oli Neuvostoliittoa edustanut vesipalloilija, olympiavoittaja, maailman- ja euroopanmestari. Hän toimi pelaajauransa jälkeen menestyneenä valmentajana.

Kabanov voitti pelaajana Neuvostoliiton maajoukkueessa olympiakultaa Münchenissä 1972 ja Moskovassa 1980, kaksi maailmanmestaruutta, yhden Euroopan mestaruuden, MM-hopean ja EM-hopean. Hän kilpaili myös Montréalin kesäolympialaisissa 1976. Pelaajauransa jälkeen Kabanov toimi pää- ja apuvalmentajana muun muassa Venäjän maajoukkueessa voittaen olympia-, MM- ja EM-mitaleja. Kabanov kuoli 72-vuotiaana 30. kesäkuuta 2020.

## Lähteet
* [ALEKSANDR S. KABANOV (URS)](https://ishof.org/aleksandr-s.-kabanov-(urs).html) ishof.org 
* 

### Viitteet

## Aiheesta muualla
*
Sankarikoulu

**Sankarikoulu** () on kanadalainen lastenohjelma, jonka ensiesitys oli vuonna 2020.

## Juoni
Sarjan päähenkilöt ovat "Välkyn sakki" () -opiskelijat Lotta Liitäjä (), Veikka Vekotin (), Sari Naps () ja Keke Kupla (). He ovat omituisen ja innostuneen opettajansa Herra Välkyn () kouluttamia. Opiskelijat työskentelevät yhdessä joukkueena käyttäen omia ainutlaatuisia supervoimiaan sekä "Tieteen supervoimia" ihmisten auttamiseen, ongelmien ratkaisemiseen ja maailmanparantamiseen. Sarjaa tehdään 40 puolen tunnin jaksoa, joista kukin sisältää kaksi osiota.

## Äänirooleissa
### Alkuperäiset äänet

### Suomenkieliset äänet

## Lähteet

## Aiheesta muualla
* ''Hero Elementary'' sivuilla 
*
Tiberiu Mikloș

**Tiberiu Mikloș** (s. 2. huhtikuuta 1954 Miercurea Ciuc, Transilvania) on romanialainen jääkiekkoilija, joka pelasi hyökkääjänä. Hän edusti Romanian pääsarjan Avântul Miercurea Ciucia kaudella 1972–1973 sekä SC Miercurea Ciucia kausina 1976–1977 ja 1977–1978. Mikloș pelasi myös Romanian jääkiekkomaajoukkueessa Innsbruckin talviolympialaisten 1976 jääkiekkoturnauksessa viisi ottelua tehoin 0+1=1 sekä maailmanmestaruuskilpailuissa 1977 kymmenen ottelua.

## Lähteet
Analog Filters Using MATLAB

**Analog Filters Using MATLAB** on vuonna 2009 ilmestynyt professori Lars Wanhammarin kirjoittama kansainvälinen 
Springerin kustantama teos analogisten suodinten suunnittelusta. Siinä kuvataan englannin kielellä 
analogisten suodinten suunnittelun käsitteitä ja matemaattista teoriaa MATLAB-ohjelmarutiineja apuna käyttäen. 

## Lähteet
Hokuto

**Hokuto** voi tarkoittaa:

## Maantiede
* Hokuto, Japanin kaupunki Hokkaidōn prefektuurissa
* Hokuto, Japanin kaupunki Yamanashin prefektuurissa

## Henkilöt
* Hokuto Nakamura (s. 1985), japanilainen jalkapalloilija
* Hokuto Shimoda (s. 1991), japanilainen jalkapalloilija

## Muuta
* *hokuto*, Otavan tähtikuvion japaninkielinen nimi
* *[[Hokuto (juna)|Hokuto]]*, JR Hokkaidōn liikennöimä japanilainen pikajuna 
* *[[Hokuto no ken]]*, japanilainen manga- ja animesarja
Émile de Laveleye

**Émile Louis Victor de Laveleye** (1822–1892) oli belgialainen taloustieteilijä ja monialainen esseisti. 

Esikoisteoksessaan *Études historiques et critiques sur le principe et les conséquences de la li-berté du commerce in-ternational* Laveleye kritisoi ääriliberalistista Manchesterin koulukuntaa. Hänen pääteoksensa on *De la propriété et de ses formes primitives* (1874)

Taloustieteen lisäksi Laveleye käsitteli kirjoituksissaan laajasti erilaisia aiheita ja oli esseistinä esikuva myöhemmille kirjoittajille. Laveleye julkaisi ranskaksi käännökset *[[Nibelungein laulu]]sta* ja *[[Edda]]sta*.

## Merkittävät teokset
* *Études historiques et critiques sur le principe et les conséquences de la liberté du commerce international* 
* *Histoire de la langue et de la littérature provengales* (1846)
* *Histoire des rois francs* (1848)
* *Essai sur l’économie rurale de la Belgique* (1863)
* *La Lombardie et la Suisse* (1869)
* *Des causes actuelles de guerre en Europe et de l’arbitrage* (1873)
* *De la propriété et de ses formes primitives* (1874; pääteos)
* *Le parti clérical en Belgique* (1874), *Lettres d’Italie* (1878–1880)
* *Le socialisme contemporain* (1881)
* *Le luxe* (1887).

## Lähteet

## Aiheesta muualla
Johan Fredrik Barck

**Johan Fredrik Barck** (7. huhtikuuta 1847 Tuusula – 6. tammikuuta 1920 Maalahti) oli tuomari, joka sai vuonna 1919 laamannin arvonimen.

Barckin vanhemmat olivat tehtaanisännöitsijä Anders Fredrik Barck ja Maria Gustava Björklöf ja puolisot vuodesta 1874 Nanny Maria Magdalena Flander (k. 1885) ja vuodesta 1890 Anna Elisabeth Nylund. Barck tuli ylioppilaaksi Porvoossa 1866, suoritti tuomarin tutkinnon 1870 ja sai varatuomarin arvon 1874. Hän oli Vaasan hovioikeuden notaari vuodesta 1885 ja toimi Uudenkaarlepyyn tuomiokunnan tuomarina 1888–1904 ja Närpiön tuomiokunnan tuomarina vuodesta 1904. Barck oli myös valtiopäivämies, edustaen Uudenkaarlepyyn kaupunkia valtiopäivillä 1900, samoin kuin Vaasan ja Uudenkaarlepyyn kaupunginvaltuutettu.

## Lähteet
Anton Ivar Björnvik

**Anton Ivar Björnvik** (28. elokuuta 1867 Mouhijärvi – 19. joulukuuta 1932 Ikaalinen) oli tuomari, joka sai vuonna 1919 laamannin arvonimen.

Ivar Björnvikin vanhemmat olivat virkatalonvuokraaja Johan Anders Björnvik ja Margaretha Kristina Marttinen ja puoliso vuodesta 1898 Maria Gabriella af Björksten. Björnvik tuli ylioppilaaksi Turussa ja suoritti oikeustutkinnon 1891, varatuomarin arvon hän sai 1894. Björnvik oli Porvoon tuomiokunnan tuomari 1903–1906 ja 1907–1910 ja Ikaalisten tuomiokunnan 1910–1932. Björnvik oli myös Turun hovioikeuden apujäsen 1907–1909 ja valtiorikosylioikeuden 3. osaston jäsen ja puheenjohtaja vuodesta 1918, samoin kuin agraarikomitean jäsen 1906–1907 ja maanvuokrakomitean jäsen 1912–1914.

## Lähteet
Andreas Deja

**Andreas Deja** (s. 1957) on Puolassa syntynyt animaattori, joka on työskennellyt Walt Disney Animation Studiosilla. 1980-luvun alussa hän lähetti piirustuksiaan Disneylle ja sai lopulta kutsun tulla töihin Burbankin studioille Kaliforniaan. Siellä hän aloitti työt Disneyn Nine Old Men -ryhmään kuuluneiden Frank Thomasin ja Milton Kahlin opetuksessa.

Dejan animoimia hahmoja ovat *[[Kaunotar ja hirviö (vuoden 1991 elokuva)|Kaunottaren ja hirviön]]* Gaston, *[[Leijonakuningas|Leijonakuninkaan]]* Scar, *[[Aladdin (vuoden 1992 elokuva)|Aladdinin]]* Jafar, *[[Herkules (vuoden 1997 elokuva)|Herkuleksen]]* Herkules ja *[[Lilo ja Stitch]]in* Lilo. Bambi 2:ssa hän toimi neuvoa-antavana animaatioeksperttinä. Lisäksi hän on osallistunut myös esimerkiksi elokuvien Nalle Puhin elokuvan ja Prinsessan ja Sammakon tekoon. 

## Lähteet
Lennart Osvald Laurén

**Lennart Osvald Laurén** (5. syyskuuta 1867 Vaasa – 1. heinäkuuta 1932 Seinäjoki) oli tuomari, joka sai vuonna 1919 laamannin arvonimen.

Laurénin vanhemmat olivat rehtori Ludvig Leonard Laurén ja Fredrika Lovisa Kock ja puoliso vuodesta 1920 Hulda Johanna Lübeck. Laurén tuli ylioppilaaksi Vaasassa, valmistui filosofian maisteriksi 1890 ja molempien oikeuksien kandidaatiksi 1893, varatuomarin arvon hän sai 1896. Laurén oli Piippolan, Salon ja Ilmajoen tuomiokuntien tuomari 1918–1932.

## Lähteet
Oskar Alexander Westerling

**Oskar Alexander Westerling** (7. syyskuuta 1859 Loimaa – 5. maaliskuuta 1921 Turku) oli tuomari, joka sai vuonna 1919 laamannin arvonimen.

Westerlingin vanhemmat olivat kruununvouti Ferdinand Westerling ja Maria Mattsson ja puoliso vuodesta  1887 Ellen Elisabet Torckell. Westerling tuli ylioppilaaksi Turussa, valmistui filosofian maisteriksi 1882 ja suoritti oikeustutkinnon 1885. Varatuomarin arvon hän sai 1888. Westerling oli ensin Loimaan ja sitten Maskun tuomiokunnan tuomari 1901–1921.

## Lähteet
Aksel Benjamin Wichmann

**Aksel Benjamin Wichmann** (6. toukokuuta 1866 Revonlahti – 11. marraskuuta 1932 Jyväskylä) oli tuomari, joka sai vuonna 1919 laamannin arvonimen.

Wichmannin vanhemmat olivat kirkkoherra Emil August Wichmann ja Charlotta Wilhelmina Schroderus ja puolisot vuodesta  1900 Elna Maria von Zweygberg (k. 1924) ja vuodesta 1926 Salli Huuskonen. Wichmann tuli ylioppilaaksi Oulussa ja suoritti oikeustutkinnon 1888, varatuomarin arvon hän sai 1891. Wichmann oli Vaasan hovioikeuden kääntäjä vuodesta 1897, kanslisti ja kirjaaja 1899, ylimääräinen viskaali 1900, notaari vuodesta 1901, varakanneviskaali 1907 ja asessori  1908–1909 sekä Viitasaaren tuomiokunnan tuomari  1909–1918 ja Jyväskylän tuomiokunnan tuomari 1918–1932.

Professori Yrjö Wichmann oli Aksel Benjamin Wichmannin veli.

## Lähteet
Henri Lavedan

**Henri Lavedan** (9. huhtikuuta 1859 Orléans, Ranska – 12. syyskuuta 1940 Pariisi, Ranska) oli ranskalainen näytelmäkirjailija. Lavedan on vuoropuhelun mestari, loistava tyylitaituri ja aikansa etevimpiä ranskan kielen käyttäjiä. Hänen dialogimuotoisista novellikokoelmistaan ovat mainittavia *Leur beau physique* (1893), *Les petites visites* (1896) ja *Baignoire 9* (1905). Hänen taidokkaimpia näytelmiään ovat *Une famille* (1891), *Le prince d’Aurec* (1894; pureva satiiri rappeutuneesta aatelista), *Les deux noblesses* (1897), *Cathérine* (1897), *Le nouveau jeu* (1898). Loistava Don Juan -aiheen modernisointi on näytelmä *Le marquis de Priola* (1902), joka hankki Lavedanille varman jalansijan Comédie Françaisessa. Näytelmä *Le Duel* (1905) käsittelee uskon ja epäuskon taistelua. Lavedan oli vuodesta 1898 alkaen Ranskan akatemian jäsen.

Lavedanin isä oli etevä rojalistinen sanomalehtimies Léon Lavedan.

## Lähteet

## Aiheesta muualla
Jukka Jokinen

**Jukka Erkki Paavali Jokinen** (s. 4. kesäkuuta 1967 Vihti) on suomalainen kenraalimajuri. Hän toimi Karjalan prikaatin komentajana 2019–2022. Vuodesta 2023 hän toimii Maavoimien esikuntapäällikkönä.

Jokinen on suorittanut upseerin tutkinnon vuosina 1989–1992 ja yleisesikuntaupseerin tutkinnon vuonna 2001. Hän on aiemmin toiminut muun muassa Maanpuolustuskurssien johtajana, Kadettikoulun johtajana, tasavallan presidentin adjutanttina ja pataljoonan komentajana Kaartin jääkärirykmentissä.

## Lähteet
Pitäjänkartasto

**Pitäjänkartasto** on pääosin vuosina 1840–1865 valmistunut käsin piirretty kartta-aineisto Suomen pitäjistä. Kartaston laatimisesta vastasi Päämaanmittauskonttori ja nykyään sitä säilytetään Kansallisarkistossa.

## Historia
Päämaanmittauskonttorin alaiset maanmittarit keräsivät aineiston lääneittäin, ja osittain niiden pohjana käytettiin 1700-luvulta peräisin olevia karttoja. Joitain kohtia täytettiin tyhjällä paperilla tai puuttuvia kohteita täydennysmitattiin. Kaikkiaan kartasto perustuu vuosilta 1749–1917 peräisin olevaan aineistoon, ja sen täydennys-, tarkennus- ja toimitustyö jatkui aina 1940-luvulle asti. Kokonaisuus on tästä syystä epäyhdenmukainen.

Kartat esittävät asumuksia, viljelyalueita, metsätyyppejä, aluerajoja, vesistöjä ja kulkureittejä Päämaanmittauskonttorin vuonna 1843 antamien ohjeiden mukaisesti. Niissä oli oltava otsikko, pohjoisviiva ja mittakaava. Kartat laadittiin vuoden 1825 piirustus- ja väritysohjeiden mukaisesti tavoitteena esittää pääpiirteissään kiinteistöjaotus ja maastokuviot.

Kartat eivät sisällä topografisia tietoja. Hallinnollisten ja kirkollisten rajojen muutoksia alettiin merkitsemään pitäjänkartoille vuodesta 1889 alkaen.

## Uudenmaan läänin pitäjänkarttojen pienennökset
Uudenmaan läänin 24 pitäjänkartoista tehtiin tarkistusta varten 1:100 000 -mittakaavaiset pienennökset kartaston puutteellisen ja vanhan kartta-aineiston takia. Pienoiskartat esittivät vain pitäjää ympäröivän rajapiirin, vesistöt, kylät, talot ja tiet. Maastonmuotoja ei tallennettu.

## Säilytys ja käyttö
Pitäjänkartastoa säilytetään Kansallisarkistossa. Alkuperäisten huonon kunnon vuoksi niitä ei voi pääsääntöisesti saada tutkittavaksi, mutta ne ovat tutkittavissa digitaalisina Kansallisarkiston digitaaliarkistossa.

Kartat kertovat maanomistuksessa ja maankäytössä tapahtuneista muutoksista. Niitä voi hyödyntää siksi esimerkiksi maisemantutkimuksessa tai sukututkimuksen apuna. Karttojen ajankohdat ovat pitkän täydentämisprosessin takia kuitenkin viitteellisiä.

## Lähteet
*Niemelä Osmo, *Suomen karttojen tarina 1633-1997. Näin Suomi kartoitettiin katseltavaksi.* Maanmittauslaitos ja Karttakeskus Oy, Helsinki 1998.
*
*Jan Strangin karttatieto

### Viitteet

## Kirjallisuutta
* 

## Aiheesta muualla

* Pitäjänkartasto Kansallisarkiston digitaaliarkistossa ja Finnassa
* Pitäjänkarttojen pienennökset Kansallisarkiston digitaaliarkistossa ja Finnassa
Kenen joukoissa seisot (albumi)

**Kenen joukoissa seisot?** on Aulikki Oksasen vuonna 1970 ilmestynyt albumi. Levyllä Oksanen esittää kirjoittamiaan Kaj Chydeniuksen ja Eero Ojasen säveltämiä lauluja.

## Muusikot
Aulikki Oksanen - laulu

Kaj Chydenius - laulu (B3)

Tuntematon naisääni - puhe (B4)

## Kappaleet
**A-puoli**

# *Aamu saapuu arkana* (säv. Kaj Chydenius, sov. Eero Ojanen, san. Aulikki Oksanen)
# *Balladi Ilmarista <small>(säv. [[Kaj Chydenius]], san. [[Aulikki Oksanen]])</small>*
# *Hyvästi* (säv. Kaj Chydenius, sov. Eero Ojanen, san. Aulikki Oksanen)
# Oi rakkaus! (säv. Eero Ojanen, san. Aulikki Oksanen)
# *Huomenna on paremmin* (säv. Kaj Chydenius, san. Aulikki Oksanen)
# *Laulu Ho Thi Vanísta* (säv. Kaj Chydenius, sov. Eero Ojanen, san. Aulikki Oksanen)
# *Kenen joukoissa seisot?* (säv. Kaj Chydenius, san. Aulikki Oksanen)

**B-puoli**

# *Jätkä senkun kuokkii* (säv. Kaj Chydenius, sov. Eero Ojanen, san. Aulikki Oksanen)
# *Laulu vanhasta työläisnaisesta* (säv. Kaj Chydenius, sov. Eero Ojanen, san. Aulikki Oksanen)
# *Vääryyden kruunajaiset* (säv. Kaj Chydenius, sov. Eero Ojanen, san. Aulikki Oksanen)
# *Mitenkä leskirouva von Wallenberg kuuli lisä-arvosta* (säv. Kaj Chydenius, san. Aulikki Oksanen)

## Lähteet
Aulikki Oksanen - Kenen joukoissa seisot? Discogs
Naapuruussovittelu

**Naapuruussovittelu** on menetelmä, jonka avulla voi käsitellä asumisen, kotirauhan ja naapurisuhteiden häiriöitä, esimerkiksi arkielämää häiritsevää käyttäytymistä, asuinyhteisön ristiriitoja, sääntörikkomuksia ja vahingontekoja. Sen päämääränä on asumisen turvallisuus ja naapurisopu. Naapuruussovittelu on joko kahdenvälistä tai laajempaa yhteisösovittelua. Restoratiivisten periaatteiden mukaisesti keskuksen toiminnassa olennaista on parantaa naapurien kommunikointia ja rohkaista heitä vuorovaikutukseen. Toisin kuin rikos- ja riita-asioiden sovittelusta ei naapuruusovittelusta ole säädetty lailla. 

Sovittelun tavoitteena on löytää yhteinen ja kestävä ratkaisu ongelmatilanteeseen ja estää häiritsevien tilanteiden paisuminen vihamielisyydeksi, vihamielisyyden paisuminen riidoiksi ja riitojen paisuminen pitkäkestoisiksi selkkauksiksi. Naapuruussovittelulla puututaan häiriöihin, hankalaksi koettuihin tilanteisiin ja ristiriitoihin, kuten häiritsevään käyttäytymiseen ja yhteisten tilojen käyttöön, asukastoimikuntien yhteistyön ongelmiin, kiinteistöyhtiön ja asukkaiden väliseen epäluottamukseen, etnisiin ja kulttuurien välisiin selkkauksiin. Sovittelussa on mukana naapureiden lisäksi ulkopuolinen sovittelija.

Suomessa toimii muun muassa Naapurisovittelun keskus, jonka palvelu on maksutonta. Keskus kuuluu Suomen Sovittelufoorumiin, joka on yleishyödyllinen ja voittoa tavoittelematon yhdistys, joka tukee kaikkien sovittelun osa-alueiden toimintaa Suomessa. 

## Taustaa
Jo 2000-luvun alussa Kansainvälisen siirtolaisuusjärjestön (IOM) Let's Talk -hankkeessa koulutettiin maahanmuuttajataustaisia henkilöitä sovittelijoiksi. Vuonna 2006 Suomen Pakolaisapu ry ryhtyi kehittämään välineitä asiakkaidensa asumiseen liittyviin ongelmiin. He havaitsivat muun muassa, että taloyhtiöissä muodostuvan ongelmia esimerkiksi silloin, kuin maahan juuri muuttaneet eivät olleet tietoisia järjestyssäännöistä. Pian havaittiin, että naapurit olivat parhaita neuvomaan toisiaan, sen sijaan että paikalle olisi kutsuttu ulkopuolinen ammattilainen. 

Vuoden 2015 alussa Pakolaisapu perusti Naapuruussovittelun keskuksen. Vuonna 2020 Naapuruussovittelun keskuksessa sovitelluista tapauksista noin kolmasosassa toisena osapuolena on ollut maahanmuuttaja.  

## Katso myös
* Naapurimelu

## Lähteet

## Aiheesta muualla

* Naapuruussovittelun keskus 
* Suomen Sovittelufoorumi SSF
* Suksipa naapuri suolle! Naapurisovittelija ratkoo työkseen erimielisyyksiä – joskus entiset riitapukarit voivat jopa ystävystyä
* https://www.is.fi/asuminen/art-2000001937282.html
Blaise Diagne

**Blaise Diagne** (13. lokakuuta 1872 Gorée – 11. toukokuuta 1934 Cambo-les-Bains) oli senegalilainen poliitikko, joka valittiin Ranskan kansalliskokoukseen ensimmäisenä mustana afrikkalaisena.

Diagnen isä oli kokki ja hänen äitinsä palvelija. Isä oli kansallisuudeltaan serer ja äidin sukujuuret ulottuivat Rufisquen lebuihin sekä nykyisen Guinea-Bissaun portugalilais-afrikkalaiseen sekaväestöön. Perhe oli katolinen ja sen jäsenillä oli Goréen muiden asukkaiden tavoin Ranskan kansalaisoikeudet, mutta he pitivät itseään täysin afrikkalaisina.

Varakas kreolilakimies Adolphe Crespin otti Diagnen suojiinsa ja järjesti hänen koulunkäyntinsä Saint-Louisissa ja Ranskassa. Diagne valmistui Saint-Louisin lyseosta vuonna 1890 ja suoritti virkamiestutkinnon kaksi vuotta myöhemmin. Hän työskenteli tullivirkailijana Dahomeyssa, Ranskan Kongossa, Gabonissa, Réunionilla, Madagaskarissa ja Ranskan Guayanassa.

Diagne uskoi Ranskan kolmannen tasavallan aatteisiin tasa-arvosta, veljeydestä, sekularismista ja edistyksestä. Hän esiintyi rasismia ja syrjintää vastaan, puolusti afrikkalaissyntyisten oikeuksia ja liittyi vapaamuurarien jäseneksi. Konfliktit esimiesten kanssa johtivat pakkolomiin, joiden aikana hän tutustui Pariisissa emämaan politiikkaan ja osallistui siirtomaista käytyyn keskusteluun.

Ennen vuoden 1914 kansalliskokousvaaleja Diagne palasi Senegaliin, jossa hän liittoutui Galandou Dioufin nuorsenegalilaisten kanssa. Hän vaati parempia kouluja, korvauksia maaomaisuudesta, ammattiliittoja sekä kansalaisoikeuksia mustille ja muslimeille. Diagne löi vaaleissa edeltäjänsä François Carpotin ja toisella kierroksella vastaehdokkaansa Henri Heimburgerin. Äänestäjiä oli vain reilut viisituhatta, sillä maan alkuasukasväestöllä ei ollut äänioikeutta.

Diagne liittyi Ranskan kansalliskokouksessa tasavaltalaisten sosialistien ryhmään. Hän ajoi läpi kaksi tärkeää lakia, jotka takasivat täydet kansalaisoikeudet Senegalin ”neljän kunnan” afrikkalaisväestölle. Vastineeksi Diagne auttoi värväämään Ranskan Länsi-Afrikasta yli 135&nbsp;000 sotilasta ensimmäisen maailmansodan taistelukentille. Diagne valittiin kansalliskokouksen edustajainhuoneeseen uudelleen vuosina 1919, 1924, 1928 ja 1932. Hän toimi parlamentin siirtomaavaliokunnan puheenjohtajana sekä siirtomaaministerin alivaltiosihteerinä Pierre Lavalin hallituksessa vuosina 1931–1932. Hän oli ensimmäinen musta afrikkalainen Ranskan hallituksessa.

Diagne kannatti aikansa mustia vapautusliikkeitä, mutta teki sen hyvin varovaisesti. Hän toimi ranskalaisen järjestelmän puitteissa ja ajoi ensi sijassa ranskalaistuneiden afrikkalaisten etuja. Diagne perusti Senegalin ensimmäisen poliittisen puolueen ja raivasi tietä Lamine Guèyen kaltaisille seuraavan sukupolven poliitikoille, mutta hyväksyi itse lopulta konservatiivisen ajatusmaailman.

Diagne oli naimisissa ranskalaisen Odette Villainin kanssa. He saivat kolme poikaa.

## Lähteet
20th Century Animation

**20th Century Animation, Inc.** (tunnettu aiemmin nimellä **20th Century Fox Animation** tai **Twentieth Century Fox Animation**) on vuonna 1994 perustettu yhdysvaltalainen elokuva- ja tietokoneanimaatiostudio. Lokakuussa 2018 ilmoitettiin, että Disney ostaa 20th Century Fox Animationin, kuten myös monia muita 20th Century Studiosin toimintoja. Myöhemmin kaupan jälkeen tammikuussa 2020 Disney pudotti "Fox" -nimen studion nimestä.

## Filmografia
### 20th Century Fox Animation
* *[[Anastasia (vuoden 1997 elokuva)|Anastasia]]* (1997)
* *[[Bartok Suurenmoinen]]* (1999)
* *[[Titan A.E.]]* (2000)
#### Mukana
* *[[The Simpsons Movie]]* (2007)
* *[[Fantastic Mr. Fox]]* (2009)
* *[[Manolon lumoava matka]]* (2014)
* *[[Erämaan kutsu (vuoden 2020 elokuva)|Erämään kutsu]]* (2020)
* *[[Roni on rikki]]* (2021)
* *[[Ice Age: Buck Wildin seikkailut]]* (2022)
* *[[Ice Age: Boiling Point]]* (2027)

### Blue Sky Studios

## Lähteet
Laamapaita

**Laamapaita** on harvakudoksinen puuvillainen aluspaita, jonka nimi perustuu Heinrich Lahmannin sukunimeen. Paita on ajoittain ollut muodissa myös puserona. Alkuperäiset Lahmannin alusvaatteet valmistettiin egyptiläisestä puuvillasta.

Paidan alkuperäinen nimi oli Lahmann's Reform-Baumwollkleidung.

Nykyisin laamapaitoja valmistaa kangasalalainen Tam-Silk. ja vaasalainen Star Trikoo

## Lähteet
Jeff Cronenweth

**Jeffrey Scott "Jeff" Cronenweth**, ASC (s. 14. tammikuuta 1962 Los Angeles, Kalifornia) on yhdysvaltalainen elokuvaaja, joka tunnetaan työstään David Fincherin elokuvissa *[[Fight Club]]*, *[[The Social Network]]*, *[[The Girl with the Dragon Tattoo]]* ja *[[Gone Girl]]*. Hän on myös kuvannut elokuvat *[[One Hour Photo]]*, *[[K-19 – The Widowmaker]]*, *[[Vähät rakkaudesta]]*, *[[Hitchcock (elokuva)|Hitchcock]]* ja *[[A Million Little Pieces]]*

Cronenweth sai elokuvista *The Social Network* ja *The Girl with the Dragon Tattoo* parhaan kuvauksen Oscar-ehdokkuudet.

## Lähteet

## Aiheesta muualla
*
Hokuto (Yamanashi)

**Hokuto** () on Japanin kaupunki Honshūn saarella Chūbun tai Kōshin’etsun alueella Yamanashin prefektuurissa. Se sijaitsee sisämaassa prefektuurin pohjoisosassa Kōfun altaan luoteisreunalla. Kamanashijoki virtaa kaupungin halki. Sitä ympäröivät yli kahden kilometrin korkuiset vuoret: pohjoisessa Yatsugatake, koillisessa Mizugaki- ja Kinpuvuoret, lounaassa vuorostaan Akaishivuoriin kuuluva Kaikomavuori. Pohjoisessa kaupunki rajautuu Naganon prefektuuriin. Hokutossa on 46&nbsp;470 asukasta (kesäkuussa 2020) ja sen pinta-ala on 602,48 neliökilometriä.

Hokuto on kaupunkina suhteellisen nuori: se perustettiin vuonna 2004 liittämällä yhteen Hakushūn, Nagasakan, Sutaman ja Takanen maaseutukaupungit sekä Akanon, Mukawan ja Ōizumin kyläkunnat. Vuonna 2006 siihen yhdistettiin vielä Kobuchisawan maaseutukaupunki. Alue on luonteeltaan maaseutumainen, ja maatalous onkin yksi merkittävimmistä elinkeinoista: Hokutossa viljellään riisiä, vihanneksia, hedelmiä ja koristekukkia. Kaupungin pohjoisosiin on toisen maailmansodan jälkeen perustettu maitotiloja. Lisäksi kaupunkiin on sijoittunut elektroniikkateollisuutta ja juomien tuotantoa. Hokuto on luonnonalueineen ja vapaa-ajan huviloineen myös suosittu lomanviettokohde, sillä liikenneyhteydet kaupunkiin Suur-Tokion alueelta ovat suhteellisen hyvät. Kaupungissa toimii radonpitoinen Masutomi-onsenin kuuma lähde. 

Osia Hokuton alueesta kuuluu Etelä-Alppien kansallispuistoon, Chichibu-Tama-Kain kansallispuistoon ja Yatsugatake-Chūshin-kōgenin puolikansallispuistoon. Kaupunkia palvelevat JR Higashi-Nihonin Chūō-päälinja ja Koumi-linja.

## Kuvia

Tiedosto:In front of Kiyosato Station02n4592.jpg|Kiyosaton rautatieaseman edustaa
Tiedosto:春の小淵沢 (Fiore Kobuchizawa in spring) 19 Apr, 2014 - panoramio.jpg|Fiore Kobuchisawan puisto keväällä
Tiedosto:Yamanashi Prefectural Flower Center "Heidi's Village" 03.jpg|Heidin kylä -teemapuistoa
Tiedosto:Risonare04n4592.jpg|Risonare-lomakeskus
Tiedosto:Mt.Nokogiridake 03.jpg|Nokogirivuori


## Lähteet

## Aiheesta muualla

* Kaupungin internetsivut
Patškovka

**Patškovka** (, ) on Venäjällä Petserin piirissä virtaava 19 kilometriä pitkä Piusa jõen sivujoki.

## Joen kulku
Patškovkan lähteen muodostavat Velikajan ja Piusa jõen vedenjakajalle kaivettujen turvetuotantoalueen johto-ojat, joka saavat nykyään vetensä laajan suoalueen Boloto Zavidenskij Mohin () luoteispuolelta. Oja ohittaa kylän Petšorskoje Olohovon () sen alittaessa maantien A-212. Se kaartaa tämän jälkeen Kutšinskojen () järven ohitse ja yhtyy tämän lasku-uomaan. Sekä järven lasku-uoma että suo-oja virtaavat maaston painaumassa, joka jatkuu koilliseen päin. Patškovka jatkaa kuitenkin pohjoiseen vielä syvempää painaumaa myöten. Se mutkittelee alussa voimakkaasti, mutta lähempänä Petseriä sen meanderointi pysyy kapeassa laaksossa. Joen ympäristössä on laajoja peltoaukeita, joiden pienet kuivatusojat yhtyvät pääuomaan. Kun joki saapuu Kozje Zagorjen () kylään, on joki laskenut 56 metriin mpy. ja tekee nyt terävät edestakaiset mutkat. Sen jälkeen se saapuukin Petserin taajama-alueelle, missä siihen yhtyy vasemmalta Kamanetsin puro (). Puro virtaa alajuoksullaan myös taajama-alueen läpi. Joki kiertää vastapäivään kaupungin keskustaa ja yhtyy Piusa jõgeen Kunitšina Gorassa ().

## Valuma-alue, sivu-uomia ja järviä
### Valuma-alue
Patškovkan valuma-alue jää kahden muun sivujoen, länsipuolella Pelska jõen ja itäpuolella Mitkovkan (), valuma-alueiden väliin. Etelässä se rajoittuu Velikajan valuma-alueeseen. Velikajalla on sivujoki Kudeb, jonka pohjoisen sivuhaaran Vrudan valuma-alue ulottuu tänne. Valuma-alueen pinta-ala on 82 neliökilometriä.

### Sivu-uomia
Patškovkan sivu-uomia on vähän ja merkittäviä uomia on kaksi. Yläjuoksulla Patškovkaan yhtyy vasemmalta Kutšinskojen järvestä alkava laskuoja, jonka valuma-alueella sijaitsee pari muutakin järveä. Alempana Petserin taajama-alueella uomaan yhtyy taas vasemmalta Kamanetsin puro, jonka latva-alueet sijaitsevat seitsemän kilometrin päässä.

### Järviä
Joen pääuomassa sijaitsee juuri ennen Kamanetsin puron yhtymäkohtaa lampi, joka voi olla uomaansa padottu patolampi. Kutšinskojen (8 ha) lisäksi edellä mainitussa sivu-uomassa on Laberitsa (4 ha, ), Troitskoje (4 ha, ), Usovskoje (1 ha, ) ja Buravenskoje (4 ha, ). Yhtyymäkohdan itäpuolella on vielä yksi lampi.

## Luontoarvoja
Veden kemialliset ja biologiset tutkimukset kertovat vakuuttavasti, että joen vesi on pilaantunutta. Sitä ilmentää BOD-arvo, jonka mukaan veden organismit ja muut orgaaniset ainekset kuluttavat happea viisi milligrammaa litrassa vettä. Suurin joen saastuttaja lienee Petseri, jonka heikosti puhdistetut jätevedet lasketaan jokeen.

## Historiaa
Joki virtaa historiallisella Setomaalla ja joen nimikin arvellaan juontuvan siltä ajalta. Sen slaavilainen nimi olisi peräisin tsuudilaisesta nimestä, joka olisi eräiden arvioiden mukaan tullut sanasta *paatjas* (vaalean keltainen) tai *paeta*.

## Huomautuksia

## Lähteet
F. Scott Ball

**F. Scott Ball** (s. 1961 Bellefonte, Pennsylvania) on toiminut suomalaisen kiinteistösijoitusyhtiö Cityconin toimitusjohtajana vuoden 2019 alusta vuoteen 2024 ja uudelleen väliaikaisena syksystä 2024 lähtien.. Hän on suorittanut kauppatieteellisen bachelor-tutkinnon LaSallen yliopistossa Louisianassa vuonna 1984.

## Ura
Ball on työskennellyt  
*The Rouse Companyssa (1985–2005)
*The Mills Corporationissa vuokrauksesta ja varainhoidosta vastaavana johtajana (2005–2007)
*Blatteis & Schnurin toimitusjohtajana ja osakkaana (2007–2009)
*Claire's North America, kiinteistöliiketoiminnasta ja kansainvälisestä rakentamisesta vastaavana johtajana (2009–2011)
*kanadalaisessa Oxford Properties Groupissa vähittäiskaupan johtajana (2011–2012)
*Starwood Retail Partnersilla operatiivisena johtajana (2012–2017). 

Vuonna 2017 hän perusti yksityiseen kiinteistösijoittamiseen ja kaupan toimialaa keskittyneen konsultointiyhtiön LADS Advisorsin. Hän toimi floridalaisen yrityksensä toimitusjohtajana keskittyen pääomasijoitukseen.

Ball on toiminut jäsenenä sekä International Council of Shopping Centers- että Urban Land Institute -organisaatioissa.

## Lähteet

  

## Aiheesta muualla
*Scottin LinkedIn-profiili
*Dagens Handel: ”Pristransparens den fysiska handelns största utmaning”
Kai (täsmennyssivu)

**Kai** tai **Kaj** voi tarkoittaa:

## Maantiede
* Kai, Japanin kaupunki Yamanashin prefektuurissa
* Kain provinssi, Japanin entinen provinssi
* Kaï, Malin kunta Sikasson alueen Kadiolon piirissä
* Kaisaaret, saariryhmä Indonesian Molukeilla

## Henkilöt
* Kai, suomalainen miehen etunimi
* Kai (1933–2009), oik. *[[Kai Heinonen]]*, suomalainen pilapiirtäjä
* Kai (s. 1990), oik. *Alessia De Gasperis-Brigande*, kanadalainen laulaja ja lauluntekijä
* Kai (s. 1994), oik. *Kim Jong-in*, eteläkorealainen laulaja ja näyttelijä
* Maja Kai (1900–?), oik. *Fanny Leväsalo*, suomalainen kirjailija
* Natasha Kai (s. 1983), yhdysvaltalainen jalkapalloilija
* Qin Kai (s. 1986), kiinalainen uimahyppääjä

## Muuta
* Kainkoira, japanilainen koirarotu
* *[[Cobra Kai]]*, yhdysvaltalainen draamakomediasarja
* Korea Aerospace Industries (KAI), eteläkorealainen ilmailu- ja avaruusteollisuusyritys
* Kaj, suomenruotsalainen musiikki- ja viihderyhmä
Luettelo Joaquin Phoenixin saamista palkinnoista ja ehdokkuuksista

Tämä on luettelo **[[Joaquin Phoenix]]in** saamista palkinnoista ja ehdokkuuksista.

## Aiheesta muualla
*
Kiiltopernaruoho

**Kiiltopernaruoho** (*Sisymbrium irio*) on ristikukkaiskasvien (Brassicaceae) heimoon, pernaruohojen (*Sisymbrium*) sukuun kuuluva kasvilaji. Se on yksivuotinen ja yleisesti ottaen keskikokoiseksi kasvava ruohovartinen kasvi. Kiiltopernaruohon tunnusomaisia piirteitä ovat harvakukkaisena kukintona olevat pienet, keltaiset kukat ja kapeanpitkulaiset lidut, jotka yltävät jo nuorina kukinnon yläpuolelle.

Kiiltopernaruoho voi kasvaa noin puoli metriä korkeaksi. Sen varsi on haarova sekä kalju tai lähes kalju. Lehdet ovat pariliuskaisia. Lehtien liuskat ovat leveitä ja pariton päättöliuska on iso. Kiiltopernaruohon kukinto on harvakukkainen ja nuoret lidut yltävät kukinnon yläpuolelle. Kukat ovat pieniä ja kalvaankeltaisia. Kukkien terälehdet ovat vain hieman verhiötä pidempiä. Kiiltopernaruoho kukkii kesä–heinäkuussa. Hedelminä olevat lidut ovat noin 3–5 cm pitkiä ja noin 1 mm leveitä. Lidut ovat ulospäin siirottavia ja sijaitsevat litua ohuempien hedelmäperien päissä.

Kiiltopernaruoho on kotoisin Etelä-Euroopasta. Suomessa sitä on havaittu muutaman kerran viime vuosisadalla. Ruotsissa lajia tavataan harvinaisena maan etelä- ja keskiosien erilaisilla ihmisvaikutteisilla kasvupaikoilla, kuten satamissa, ratapihoilla ja rakennustyömaa-alueilla.

Kiiltopernaruohon tieteellisen nimen lajinimi (*irio*) on jo roomalaisen Pliniuksen eräästä kasvista käyttämä nimi.

## Lähteet

## Aiheesta muualla
* Laji.fi: Kiiltopernaruoho (''Sisymbrium irio'')
* JSTOR Global Plants: ''Sisymbrium irio'' 
* Integrated Taxonomic Information System (ITIS): ''Sisymbrium irio'' 
* Global Biodiversity Information Facility (GBIF): ''Sisymbrium irio'' 
* Flora of North America: ''Sisymbrium irio'' 
* Flora of China: ''Sisymbrium irio''
Sinimuura

**Sinimuura** (*Thamnomanes schistogynus*) on puumuuriin kuuluva lintulaji. Lajia tavataan Etelä-Amerikasta.

## Koko ja ulkonäkö
Sinimuura voi kasvaa noin 15 cm pitkäksi. Sukupuolet eroavat toisistaan ulkonäöltään. Sinimuurakoiras on väriltään tumman siniharmaa ja muistuttaa huomattavasti sieppomuuraa (*Thamnomanes caesius*). Sen selässä on valkoinen laikku ja kurkku on hieman muuta ruumista vaaleampi. Lajin naaras muistuttaa koirasta päästään, selästään ja rinnastaan, mutta vatsa on väriltään punaruskea. Sinimuuran pyrstö on pitkähkö.

## Levinneisyys ja elinympäristö
Sinimuuran elinaluetta ovat Amazonian alueen Peru, Bolivia ja Brasilia. Lajin elinympäristöä ovat kosteat metsät.

## Lähteet
Itä-Uudenmaan vaakuna

**Itä-Uudenmaan vaakuna** oli entisen Itä-Uudenmaan maakunnan heraldinen tunnus. Vuonna 1997 hyväksytty vaakunaselitys kuuluu: "Sinisellä kilvellä kolme hopeista liekkiä."

Vaakuna otettiin käyttöön vuoden 1997 lääniuudistuksen myötä uuden Itä-Uudenmaan maakunnan tunnukseksi. Vaakunan on suunnitellut Jouko Jäppinen ja sen kolme liekkiä kuvaavat Askolan kivikautisen kulttuurin nuotiotulia, Mikael Agricolaa ja kirjapainoa, sekä alueen energiateollisuutta. Vaakunan sini-hopeiset värit ovat perinteiset Uudenmaan värit. 

Kansallisarkisto ehdotti uuden maakunnan vaakunaksi vuonna 1997 Porvoon kaupunkiin liitetyn Porvoon maalaiskunnan lohiaiheista vaakunaa, mutta Itä-Uudenmaan maakuntaliitto kuitenkin hylkäsi ehdotuksen.

Vaakuna oli käytössä 31.12.2010 asti, jolloin Itä-Uusimaa liitettiin kokonaisuudessaan osaksi Uudenmaan maakuntaa. Se kuitenkin esiintyy yhä muun muassa Itä-Uudenmaan pelastuslaitoksen tunnuksessa.

## Katso myös

* Itä-Uudenmaan maakunnan kuntien vaakunat

## Lähteet

* Iltanen, Jussi: *Suomen kuntavaakunat* (2013), Karttakeskus, 

### Viitteet
Malskoje

**Malskoje** (,  ) on järvi Luoteis-Venäjällä Pihkovan alueen Petserin piirissä. Järven nimessä esiintyvä etuliite mal on peräisin kylän nimestä *Maly* () eli *pieni*. Järven suomennokseksi voidaan antaa suomalaisittain *Vähäjärvi*.

## Maantietoa
Järvi on 2,5 kilometriä pitkä, alle 400 metriä leveä ja sen pinta-ala on 63,8 hehtaaria. Sen keskisyvyys on 6,5 metriä ja sen syvänteessä on 11 metriä vettä. Järvessä ei ole saaria. Se on muodostunut kapeaan luode-kaakko-suuntaiseen laaksoon ja sen keskikohdassa on salmimainen kapeikko, joka on vain 80 metriä leveä. Järveä ympäröi lähes joka puolelta peltomaat. Järven lounaispuolella on kaksi kylää Maly ja Rogovo (), ja sen koillispuolella on kylä Zahnovo (). Sen rannat ovat soistuneet niin, että monilla rannoilla on pitkät laiturit.

## Luontoarvoja
Järvessä elää ainakin hauki, särki, ahven, kiiski, sorva, ruutana, made, allikkosalakka, mutakala, törö, made, pasuri, säyne, rantanuoliainen ja kymmenpiikki, sekä jokirapua, jota tavataan niukasti. Järvessä on mutapohja, mutta rannoilta paljastuu hiekkapohja. Rannat ovat viistot ja paikoitellen jyrkät, mutta soistuneilla osuuksilla rannoilla kasvaa turvetta kelluvina hetteikkönä.

## Vesistösuhteita
Malskoje sijaitsee Obdjohin valuma-alueella. Obdjoh laskee Peipsijärven eteläosaan Pihkovanjärveen ja kuuluu siten Peipsijärven alueeseen, joka muodostaa Narvanjoen vesistöalueen keskiosan. Peipsijärven pohjoispäästä alkava laskujoki Narvanjoki jatkaa vesireittiä pohjoiseen päin ja laskee lopuksi Suomenlahteen. Järven valuma-alueen koko on 10,3 neliökilometriä . Malskojeen tulee karttojen mukaan vain yksi merkittävä oja Smolka (). Se virtaa etelässä sijaitsevan Gorodištšenskojen kautta. Järven laskujoki on Obdjoh, joka laskee 19 kilometrin mittaisena Molotškovo-Dubenetsin () ja Krivskin () luonna olevaan Pihkovanjärven lahteen.

## Huomautuksia

## Lähteet
Song Kang-ho

**Song Kang-ho** (; s. 17. tammikuuta 1967 Gimhae) on eteläkorealainen näyttelijä, joka on saanut kansainvälistä näkyvyyttä rooleistaan elokuvissa *[[Snowpiercer]]* (2013) ja *[[Parasite (vuoden 2019 elokuva)|Parasite]]* (2019).

Song teki debyyttinsä näyttelijänä elokuvassa *[[The Day a Pig Fell into the Well ]]* vuonna 1996. Myöhemmin hän on näytellyt muun muassa elokuvissa *[[No. 3]]* (1997), *[[Joint Security Area (elokuva)|Joint Security Area]]* (2000), *[[Sympatiaa herra kostajalle]]* (2002), *[[Memories of Murder]]* (2003), *[[The Host]]* (2006), *[[A Taxi Driver]]* (2017) ja *[[Emergency Declaration]]* (2021).

## Lähteet

## Aiheesta muualla

*
Henricon piirikunta

**Henricon piirikunta** () on Yhdysvaltojen Virginian osavaltiossa sijaitseva piirikunta. Sen väkiluku oli 330&nbsp;818 vuonna 2019. Piirikunta perustettiin vuonna 1634 ja sijaitsee Richmondin metropolialueella. Kaupunki kuului piirikuntaan vuoteen 1842 saakka.

## Lähteet

## Aiheesta muualla
Automata

**Automata** on vuonna 2014 ensi-iltansa saanut espanjalais-bulgarialainen tieteiselokuva. Dystooppisessa tarinassa robotteja hyödynnetään työvoimana aurinkomyrskyjen tuhoamassa maailmassa.

## Näyttelijät

## Lähteet

## Aiheesta muualla
*
Hajime Sugiyama

**Hajime Sugiyama** (myös *Sugiyama Gen*; 1. tammikuuta 1880 Kokura – 12. syyskuuta 1945 Tokio) oli japanilainen sotamarsalkka (*gensui*), joka toimi Japanin pääesikunnan päällikkönä toisen maailmansodan aikana vuosina 1940–1944.

Sugiyama aloitti sotilasuransa vuonna 1901, ja valmistui sotilasakatemiasta 1907 sekä armeijan esikuntakoulusta 1910. Hän komensi vuosina 1913–1915 pataljoonaa ja 1918–1920 lennostoa. Hän sai kenraalin arvon vuonna 1925. Sugiyama oli vuosina 1930–1932 apulaissotaministerinä, 1932–1933 divisioonankomentajana ja 1933–1934 pääesikunnan ilmailuosaston päällikkönä. Toimiessaan sotaministerinä vuosina 1937–1938 Sugiyamalla oli tärkeä rooli Kiinan–Japanin sodan aloittamisessa. Vuosina 1938–1939 hän komensi Japanin Pohjois-Kiinan-armeijaa Hisaichi Terauchin seuraajana ja jonkin aikaa Mongolian-armeijaa.

Sugiyama nimitettiin pääesikunnan päälliköksi lokakuussa 1940. Hän kannatti voimakkaasti sodan aloittamista Yhdysvaltoja vastaan ja valloitussotaa Kaakkois-Aasiassa. Sugiyaman vaikutusvalta Japanin sodanjohdossa alkoi heiketä Doolittlen iskun ja Guadalcanalin taistelun vastoinkäymisten jälkeen, ja sotilaallisesta strategiasta päättäminen siirtyi pääministeri Hideki Tōjōlle. Sugiyama ylennettiin marsalkaksi vuonna 1943, mutta helmikuussa 1944 hänet syrjäytettiin esikuntapäällikön tehtävästä, jonka Tōjō otti itselleen. Sugiyama oli jonkin aikaa sotilaskoulutuksen ylitarkastajana, mutta Tōjōn jouduttua eroamaan hänestä tuli uudelleen sotaministeri heinäkuussa 1944. Hän jatkoi ministerinä huhtikuuhun 1945, ja oli sen jälkeen 1. armeijan komentajana sodan loppuun asti.

Sodan päätyttyä Japanin antautumiseen Sugiyama teki itsemurhan ampumalla Tokiossa 12. syyskuuta 1945. Hänen vaimonsa teki myös itsemurhan.

## Lähteet

## Aiheesta muualla
Hamilton (musikaali)

**Hamilton: An American Musical,** myös **Hamilton**, on yhdysvaltalainen hiphop-musikaali, jota on esitetty New Yorkissa Broadwaylla vuodesta 2015. Musikaalin on luonut säveltäjä, sanoittaja ja näyttelijä Lin-Manuel Miranda. Hamilton kertoo yhdysvaltalaisesta lakimiehestä, upseerista ja valtiomiehestä Alexander Hamiltonista, joka oli Yhdysvaltojen perustajia. Musikaali sai innoituksensa *Alexander Hamilton* -nimisestä kirjasta, jonka on kirjoittanut Ron Chernow. Hän oli musikaalin teossa mukana historiatietojen asiantuntija-apuna. Musikaalin esiintyjät ovat pääasiassa muita kuin valkoihoisia, vaikka esittävät Yhdysvaltojen perustajia ja muita historiallisia hahmoja. *Hamilton* on ollut esitysten aikana jatkuvasti menestys ja saanut lukuisia palkintoja, esimerkiksi Tony- ja Grammy-palkinnot. Koronaviruspandemian vuoksi näytäntökausi keskeytettiin. Disney osti musikaalin esitysoikeuden kanavalleen ja julkaisi sen taltioinnin heinäkuussa 2020 Disney+-suoratoistopalvelussa.

## Musikaalin kappaleet
Musikaali on kokonaan laulettu alusta loppuun. Kappaleita on yhteensä 46. Kappaleiden "Dear Theodosia" ja "Non-Stop" välissä on kuitenkin "salainen" musiikkinumero, jota kutsutaan nimellä "Tomorrow There'll Be More of Us" ja joskus myös nimellä "Laurens Interlude". Tuota kappaletta ei löydy musikaalin soundtrack-albumilta, vaan se on kuultavissa vain musikaalin esityksissä.

Kappaleet listattuna esitysjärjestyksessä:

#Alexander Hamilton
#Aaron Burr, Sir
#My Shot
#The Story of Tonight
#The Schuyler Sisters
#Farmer Refuted
#You'll Be Back
#Right Hand Man
#A Winter's Ball
#Helpless
#Satisfied
#The Story of Tonight (Reprise)
#Wait For It
#Stay Alive
#Ten Duel Commandments
#Meet Me Inside
#That Would Be Enough
#Guns and Ships
#History Has Its Eyes On You
#Yorktown (The World Turned Upside Down)
#What Comes Next?
#Dear Theodosia
#Non-Stop

Väliaika

#What'd I Miss?
#Cabinet Battle #1
#Take A Break
#Say No To This
#The Room Where It Happens
#Schuyler Defeated
#Cabinet Battle #2
#Washington On Your Side
#One Last Time
#I Know Him
#The Adams Administration
#We Know
#Hurricane
#The Reynolds Pamphlet
#Burn
#Blow Us All Away
#Stay Alive (Reprise)
#It's Quiet Uptown
#The Election of 1800
#Your Obedient Servant
#Best of Wives and Best of Women
#The World Was Wide Enough
#Who Lives Who Dies Who Tells Your Story

Musikaalin kesto on noin 2h 30min.

## Viittaukset muissa yhteyksissä
Black Lives Matter -liikkeen mielenosoitusten aikana Hamiltonin lauluja siteerattiin musikaaliin kuuluvilla repliikeillä. Yksi laulun nimi päätyi aikamuoto muutettuna presidentti Donald Trumpin entisen neuvonantajan John Boltonin kirjan *The Room Where It Happened* nimeksi, mitä musikaalin tekijä Lin-Manuel Miranda paheksui.

## Katso myös
* Elizabeth Schuyler Hamilton

## Lähteet

## Aiheesta muualla

* Hamilton on nousemassa vuoden striimatuimmaksi elokuvaksi, Yle.fi, uutiset 21.11.2020